สวัสดีค่ะ คือว่ามีอะไรกับแฟน ป้องกันโกยการใส่ถุงยาง 3 รอบค่ะ แต่รอบที่3เกิดถุงยางแตกตรงปากช่องคลอด (แฟนเอาออกมาชักให้เกือบเสร็จ แล้วจะใส่เข้าไปต่อโดยมีถุงยาง แต่ยังไม่ทันเข้าไปค่ะ ถุงยางแตกตรงปากช่องคลอดพร้อมกับน้ำของแฟน) จากนั้นได้ทานยาคุมฉุกเฉินในช่วง7ชม. มีโอกาสท้องไหมคะ ตอนนี้ผ่านมาประมาณ 2 สัปดาห์แล้ว มีอาการปวดท้องน้อยและเจ็บหน้าอกเหมือนประจำเดือนจะมาแต่ไม่แน่ใจค่ะ รบกวนช่วยตอบทีนะคะ
สวัสดีค่ะ การมีเพศสัมพันธ์โดยการใช้ถุงยางอนามัย แม้จะใช้อย่างถูกต้อง ก็ไม่สามารถป้องกันการตั้งครรภ์ได้ 100% โดยจะมีโอกาสตั้งครรภ์ได้ประมาณ 2% แต่หากใช้ไม่ถุงต้อง หรือมีการรั่วซึมหรือแตกดังกล่าว โอกาสในการตั้งครรภ์ก็จะมากขึ้นอย่างไรก็ตาม หากได้ทานยาคุมฉุกเฉินภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 95%ดังนั้น โอกาสในการตั้งครรภ์จึงถือว่าน้อยอยู่ ซึ่งหากถึงกำหนดที่ประจำเดือนมาแล้ว แต่ยังไม่มา ก็อาจเกิดจากผลของยาคุมฉุกเฉิน ที่ทำให้ประจำเดือนมาช้าได้ ดังนั้น ควรรอประจำเดือนไปอีกซักระยะ โดยอาการปวดท้องน้อยและเจ็บหน้าอก อาจเป็นอาการก่อนการมีประจำเดือนมากก็ได้แต่หากประจำเดือนเลยกำหนดที่ควรจะมาไปมากกว่า 1 สัปดาห์แล้ว อาจลองตรวจหาการตั้งครรภ์ดูค่ะ